
REFERAT
Privind aprobarea Regulamentului de organizare si desfăşurare a evaluării managementului instituţiilor publice de cultură din subordinea Consiliului Local al Municipiului Timişoara


În temeiul art. 108 din Constituţia României, republicată şi al art.49 din Ordonanţa de urgenţă a Guvernului nr.189/ 2008 privind managementul instituţiilor publice de cultură,aprobată şi completată prin Legea nr.269/ 2009, Guvernul României a adoptat hotărârea nr.1301 din 2 decembrie 2009. 
Datorită faptului că au survenit multiple modificări legislative privind evaluarea managementului instituţiilor publice de cultură, se impune aprobarea unui regulament de evaluare a managerilor acestor instituţii.

Având în vedere toate considerentele de mai sus propunem spre aprobare Regulamentul de organizare si desfăşurare a evaluării managementului instituţiilor publice de cultură din subordinea Consiliului Local al Municipiului Timişoara, respectiv pentru Teatrul German de Stat Timisoara, Teatrul Maghiar de Stat “Csiky Gergely” şi Filarmonica “Banatul” Timişoara.

